Дел.бр. 39-1/2024 од 23.05.2024. године         
На основу Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018)  и Националног стандарда број 5 Правилника о утврђивању националних стандарда за управљање стечајном масом  ("Сл. гласник рс", бр. 62/2018) стечајни управник стечајног дужника:

GRAFO-ŠTANC B1 DOO BEOGRAD – U STEČAJU
из Београда, улица Кружни пут 2а,
МБ: 20383046, ПИБ: 105433050


ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА

за
 
-вршење услуга процене вредности имовине стечајног дужника и
-процене вредности стечајног дужника као правног лицa према методама које су у складу са Међународним стандардима финансијског извештавања - МСФИ којима се обезбеђује највећа вредност за повериоце
 
1. Увод

Стечајни управник дужника GRAFO-ŠTANC B1 - U STEČAJU у складу са Националним стандардом о начину и поступку уновчења имовине стечајног дужника – Национални стандард број 5 спроводи поступак одабира најбољег понуђача за пружање услуга процене вредности имовине и процене вредности стечајног дужника као правног лица и позива све заинтересоване понуђаче који испуњавају услове наведене у овом позиву да доставе своје понуде.
 Сврха процене
Сврха процене је да се на основу процене вредности имовине и процене вредности стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над дужником GRAFO-ŠTANC B1 - U STEČAJU. Најзначајнију имовину стечајног дужника чини непокретност и припадајуће земљиште.

2. Извештај о процени
Извештај о процени вредности мора бити израђен у складу са Међународним стандардима финансијског извештавања – МСФИ и Националним стандардом о начину и поступку уновчења имовине стечајног дужника – Национални стандард број 5.
По завршетку посла, понуђач је дужан да припреми и достави наручиоцу детаљан извештај у електронској форми и 3 примерка у писaној форми, који ће морати да садржи следеће:
-   предмет процене,
-   датум процене,
-   детаљан опис и техничке карактеристике предмета процене, укључујући и извештај о техничко - технолошком стању имовине с посебним освртом на могућност њеног даљег коришћења
-   мишљење о приложеној имовинско-правној документацији на основу које је сачињена процена,
-    списак имовине на којој је конституисана хипотека (ручна залога) са списком разлучних  и заложних поверилаца са редоследом намирења,
-    дефиницију и опис метода процене коришћених приликом процењивања имовине, односно правног лица,
-    класификацију по групама основних средстава и друге имовине и права стечајног дужника,
-    закључак о процењеној вредности имовине стечајног дужника и закључак о процењеној  вредности стечајног дужника као правног лица,
-    процену целисходности продаје стечајног дужника као правног лица у односу на продају целокупне имовине, имовинске целине или појединачне имовине стечајног дужника,
-    учешће вредности процењене имовине која је предмет обезбеђења у односу на процену вредности правног лица (изражено у процентима)
-    претпоставке и ограничавајући услови,
-    прилоге са исказаном вредности по свакој ставци основних средстава и друге имовине (и у електронској форми погодној за пренос у регистар основних средстава). 

3. Методе процене
Приликом вршења процене потребно је  користити оне методе које у складу са Законом о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) , Националним стандардом о начину и поступку уновчења имовине стечајног дужника – Национални стандард број 5 ("Сл. гласник рс", бр. 62/2018), Међународним рачуноводственим стандардима и Међународним стандардима финансијског извештавања, омогућавају остваривање највеће продајне вреднoсти и максимално  намирење поверилаца стечајног дужника.


       4.    Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:
- да је регистрован за обављање одговарајуће делатности код надлежног органа;
- да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде (изјава оверена код нотара);
- да је за реализацију услуга из понуде предвидео чланове проценитељског тима који имају одговарајуће квалификације у вештачењу из области: економије, машинске струке и других инжењерских профила, те да имају искуства у пружању услуга наведених у понуди;  
- да није ангажован на ревизији финансијских извештаја GRAFO-ŠTANC B1 - U STEČAJU, односно да није повезано лице са предузећем које је ангажовано на ревизији финансијских извештаја GRAFO-ŠTANC B1 - U STEČAJU ради избегавања сукоба интереса процене и ревизије;
- да има референц листу за фирме са проценама;
Понуде које не испуњавају ове услове биће одбијене као неприхватљиве.
 
5. Плаћање
Наручилац ће исплатити услугу након прихватања процене од стране стечајног управника,  а све након добијене сагласности стечајног судије и у зависности од стања и прилива средстава у стечајну масу. 
     6.   Информације за понуђаче
Заинтересовани понуђачи, односно њихови овлашћени представници, могу добити детаљније информације за израду понуде сваког радног дана од 10:00 до 15:00  часова на адреси Солунска 32, Стари град, Београд . Контакт телефон сарадника стечајног управника 062/8234-788, Димитрије Радосављевић.
Заинтересовани понуђачи понуде за вршење процене могу предати најкасније до  31.05.2024. године до 15 часова на адресу Стечајни управник Мира Ковачевић, Солунска 32, 11 158 Београд, Стари град.
Понуде се достављају у затвореним ковертама са јасном назнаком „Понуда за пружање услуга процене вредности имовине GRAFO-ŠTANC B1 - U STEČAJU и пружање услуга процене вредности GRAFO-ŠTANC B1 - U STEČAJU као правног лица“
Избор најбољег понуђача врши Одбор поверилаца у роковима прописаним Националним стандардом о начину и поступку уновчења имовине стечајног дужника – Национални стандард бр.5. 
У случају да Одбор поверилаца не донесе одлуку у прописаном року, избор понуђача ће извршити стечајни управник.
Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.
     Понуда мора да садржи:
-          Доказе о испуњености услова из тачке 4 овог позива
-          Имена тима који ће радити процену са задужењима и референцама
-          Рок у коме ће завршити процену
-          Цену за пружену услугу исказану ИСКЉУЧИВО у динарима са посебно исказаним ПДВ-ом.
 
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Финансијска понуда није једини критеријум приликом одабира проценитеља, у обзир се узимају и стручност, поузданост, референце и други елементи понуде који су од значаја за вршење конкретне процене.
Све понуде се достављају на српском језику. 
Наручилац задржава право да по пријему свих понуда донесе одлуку да ни једног понуђача не изабере, о чему ће понуђачима доставити писмено обавештење. У случају одустанка од поступка избора најбољег понуђача, наручилац неће бити одговаран ни на који начин за стварну штету, изгубљену добит или било какву другу штету коју понуђач може услед тога да претрпи. 
[bookmark: _GoBack]Заинтерсовани понуђачи могу тражити детаљне информације о  предмету  процене на мејл: mira.kov011@gmail.com или на телефон сарадника стечајног управника 062/8234-788.	

Београд, 23.05.2024. године.  
